cyanic-selkie/wikianc huggingface dataset:
আরশাদ খান
প্রথম-শ্রেণীর ক্রিকেট
১৯৮৮-৮৯ মৌসুম থেকে ২০০৯ সাল পর্যন্ত আরশাদ খানের প্রথম-শ্রেণীর খেলোয়াড়ী জীবন চলমান ছিল। ৬ ফুট ৪ ইঞ্চি উচ্চতার অধিকারী তিনি। ধ্রুপদী ভঙ্গীমায় বোলিংয়ে বেশ বৈচিত্র্যতা আনয়ণ করতেন।
২০০৭ সালে এবিএন-এএমআরও কাপ গোল্ড লীগে পেশাওয়ার প্যান্থার্স দলের অধিনায়কত্ব করে দলের শিরোপায় নেতৃত্ব দেন। এরপর, বিলুপ্ত হওয়া ইন্ডিয়ান ক্রিকেট লীগে অংশগ্রহণ করলে নিষেধাজ্ঞার কবলে পড়েন ও কার্যত তার আন্তর্জাতিক ক্রিকেটে অংশগ্রহণের সম্ভাবনা স্তিমিত হয়ে পড়ে।
আন্তর্জাতিক ক্রিকেট
সমগ্র খেলোয়াড়ী জীবনে নয়টিমাত্র টেস্ট ও আটান্নটি একদিনের আন্তর্জাতিকে অংশগ্রহণ করেছেন আরশাদ খান। ১৭ নভেম্বর, ১৯৯৭ তারিখে পেশাওয়ারে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ২৪ মার্চ, ২০০৫ তারিখে বেঙ্গালুরুতে স্বাগতিক ভারত দলের বিপক্ষে সর্বশেষ টেস্টে অংশ নেন তিনি।
১৯৯৭-৯৮ মৌসুম চলাকালে প্রথমবারের মতো ওয়েস্ট ইন্ডিজ দলের বিপক্ষে খেলার জন্যে মনোনীত হন। পরের বছর ১৯৯৮-৯৯ মৌসুমে ঢাকায় অনুষ্ঠিত এশিয়ান টেস্ট চ্যাম্পিয়নশীপের শিরোপা বিজয়ী পাকিস্তান দলের অন্যতম সদস্য ছিলেন। ১৯৯৮ সালে মালয়েশিয়ার কুয়ালালামপুরে অনুষ্ঠিত কমনওয়েলথ গেমসে পাকিস্তান দলের অধিনায়কত্ব করেন। ২০০১ সাল পর্যন্ত পাকিস্তান দলের নিয়মিত সদস্যের মর্যাদা লাভ করেছিলেন।
অভিষেকের এক বছর পর ৫/৩৮ বোলিং পরিসংখ্যান গড়ে শ্রীলঙ্কাকে পরাভূত করতে সবিশেষ ভূমিকা রাখেন। তারপর থেকে ২০০১ সাল পর্যন্ত দলে আসা-যাওয়ার পালায় ছিলেন। এরপর আরও চার বছর উপেক্ষিত ছিলেন তিনি।
ভারত গমন
পাকিস্তানের ঘরোয়া ক্রিকেটে দূর্দান্ত ক্রীড়াশৈলী প্রদর্শনের স্বীকৃতিস্বরূপ চার বছর বাদে ২০০৫ সালে ভারত গমনার্থে তাকে পাকিস্তান দলে খেলার জন্যে পুনরায় আমন্ত্রণ জানানো হয়। ঐ সফরে তিনি বেশ ভালো করেন। তন্মধ্যে, বেঙ্গালুরুতে অনুষ্ঠিত টেস্টের শেষ অধিবেশনে পাকিস্তান জয়লাভ করলে সিরিজটি ড্রয়ে পরিণত হয়। দ্বিতীয় ইনিংসে রাহুল দ্রাবিড়ের উইকটসহ দুই উইকেট লাভ করেন।
মে, ২০০৫ সালে ক্যারিবীয় অঞ্চল গমন করেন। এরপর, পরবর্তী ইংল্যান্ড সিরিজ পর্যন্ত স্বীয় স্থান ধরে রাখেন। ২০০৫ সালে ইংল্যান্ডের বিপক্ষে একদিনের সিরিজের দ্বিতীয় ও পঞ্চম খেলায় অংশগ্রহণের সুযোগ পান। ইংরেজ ব্যাটসম্যানদের বিপক্ষে নিজের কার্যকারিতা তুলে ধরেন ও খুব কম রান খরচের পাশাপাশি উইকেট পান। পঞ্চম খেলায় ওভার প্রতি মাত্র ৩ রানের অল্প বেশি খরচ করেন যা স্পিনারদের ক্ষেত্রে বেশ মিতব্যয়িতাসূচক।
অবসর
ক্রিকেট খেলা থেকে অবসর গ্রহণের পর অস্ট্রেলিয়ায় অভিবাসিত হন। বর্তমানে তিনি অস্ট্রেলিয়ার সিডনিতে বসবাস করছেন। সেখানে তিনি ক্যাব চালকের ভূমিকায় অবতীর্ণ হয়েছেন।
মথুরাপুর ইউনিয়ন, ধুনট
মথুরাপুর ইউনিয়ন বগুড়া জেলার ধুনট উপজেলায় অবস্থিত। মথুরাপুর ইউনিয়ন পরিষদের কার্যালয় মথুরাপুর গ্রামের মথুরাপুর হাটের পাশে অবস্থিত। পূর্বে এক সময় হাট ছিল এখন বর্তমানে বাজার নামে পরিচিত ।
অবস্থান
বগুড়া জেলার দক্ষিণ অঞ্চলে অবস্থিত। উত্তরে চৌকিবাড়ি ইউনিয়ন, পূর্বে গোপাল নগর ইউনিয়ন, পশ্চিমে শেরপুর উপজেলা, দক্ষিণে সিরাজগঞ্জ জেলা
অর্থনীতি
ইউনিয়নের প্রধান অর্থনীতিক উৎস কৃষি কাজ।
শিক্ষা
মথুরাপুর ইউনিয়ন এর প্রায় প্রতিটি গ্রামে বেশ কয়েকটি করে প্রাথমিক বিদ্যালয় আছে । তাছাড়া উচ্চ বিদ্যালয়, কলেজ, মাদ্রাসা, আনন্দ পাঠ স্কুল, ব্রাক স্কুলের কার্যক্রম চলমান রয়েছে। আছে বেশ কয়েকটি কারিগরি স্কুল ও কলেজ। পরিত্র কুর-আন শিক্ষার জন্য আছে হেফজ্ মাদ্রাসা।  আছে এতিমখানা, যেখানে এতিম শিশুদের থাকা খাওয়ার পাশাপাশি শিক্ষার জন্য আছে সুব্যবস্থা।
জনসংখ্যা
মোট জনসংখ্যা ৩৩,৮৮৮ জন। এর মধ্যে পুরুষ 16921 জন ও মহিলা 16967 জন। প্রধানত মুসলিম সম্পদায় এই ইউনিয়নে বাস করে। এর পর হিন্দু সম্পদায়ের অবস্থান।
ডাবের পানি
thumb|right|কচি ডাব, পানের জন্য প্রস্তুত ([[বাংলাদেশ)।]] ডাবের পানি বা ডাবের জল হলো কচি ডাবের ভেতরকার রস। ডাব পেকে নারিকেল হবার সাথে সাথে ডাবের পানি বা জল কমে যায়, আর তার জায়গায় নারিকেলের শাঁস ভেতরে জমা হয়। একেবারে কচি ডাবের ভিতরে অল্প পরিমাণে শাঁস থাকে। নিরক্ষীয় অঞ্চলে পানীয় হিসাবে ডাবের পানি অত্যন্ত জনপ্রিয়। বিশেষ করে দক্ষিণ পূর্ব এশিয়া, প্রশান্ত মহাসাগরীয় দ্বীপসমূহ, এবং ক্যারিবীয় দ্বীপপুঞ্জে এর ব্যাপক জনপ্রিয়তা রয়েছে। টাটকা, ক্যানে ভরা, অথবা বোতলে ভরে ডাবের পানি বিক্রি করা হয়। ডাবের পানিতে প্রতি ১০০ গ্রামে ১৬.৭ ক্যালোরি তথা ৭০ কিলো জুল খাদ্যশক্তি রয়েছে।
ডাবের পানির উৎস হিসাবে আস্ত ডাব অনেক জায়গাতেই বিক্রি করা হয়। ডাবের বাইরের সবুজ খোসা সরিয়ে বাকি অংশকে অনেক সময় প্লাস্টিকে মুড়িয়ে বেচা হয়। দক্ষিণ এশিয়া (যেমন বাংলাদেশ, ভারত) ও মধ্য আমেরিকার অনেক দেশে (যেমন কোস্টা রিকা ও পানামায়) রাস্তার পাশে বিক্রেতারা আস্ত ডাব বিক্রি করে। খদ্দেরের সামনেই দা দিয়ে ডাবের মুখটি কেটে টাটকা ডাবের পানি বিক্রি করা হয়। ডাবের পানিতে প্রচুর পরিমাণ পটাশিয়াম ও অন্যান্য খনিজ পদার্থ আছে। ১ কাপ ডাবের পানিতে যা খনিজ পদার্থ আছে, তা অনেক স্পোর্টস ড্রিংকের চাইতেও বেশি। একটি ডাবে একটি কলার চাইতে বেশি পটাশিয়াম থাকে।
মাটির গুণাগুণের উপর ভিত্তি করে ডাবের পানির স্বাদ বিভিন্ন রকম হয়ে থাকে। যেমন, ভারতের ডাব মিষ্টি হয়, কিন্তু ব্রাজিলের ডাব হয় একটু পানসে। আবার বাংলাদেশের ডাবের পানি বেশ মিষ্টি হয়, আর একটু হালকা নোনতা স্বাদ থাকে।
যেসব দেশে স্যালাইন পাওয়া যায় না, সেখানে ডাবের পানিকে অনেক সময় শিরার মাধ্যমে দেয়া স্যালাইন হিসাবে ডিহাইড্রেশন প্রতিরোধের কাজে ব্যবহার করা হয়।
চাষ
thumb|right|ভারতের দিল্লীতে গ্রীষ্মকালে ডাবওয়ালারা কচি ডাব বিক্রি করছে। ডাবকে কচি অবস্থাতেই নারকেল গাছ থেকে পেড়ে নেয়া হয়। মুখের কাছটা ধারালো ছুরি বা দা দিয়ে কেটে ফেলে সেখানে গর্ত করে ডাবের পানি ও শাঁস বের করে নেয়া হয়, অথবা স্ট্র দিয়ে সেখান থেকে সরাসরি খাওয়া হয়। কচি ডাবের ভেতরে পানি ও বায়ু অতিরিক্ত চাপে থাকতে পারে, সেজন্য ডাবের মুখ কাটলে অনেক সময় একটু পানি ছিটকে বেরোয়।
চিকিৎসায় ব্যবহার
ডাবের পানিতে খনিজ লবণ থাাকে যা মানুষের জন্য অতি গুরুত্বপূর্ণ একটি খাদ্যপ্রাণ। ডায়ারিয়া হলে মানবদেহে ইলেকট্রোলাইট কমে যায়, মানুুষ দুর্বল হয়ে পড়ে। তখন ডাবের পানি খাওয়ালে ইলেকট্রোলাইট ব্যালানসড হয় এবং শরীরের স্বাভাবিক কর্মক্ষমতা প্রত্যাবর্তন করে। ডাবের পানিতে কিনেটিন থাকে যা স্নায়ুসংক্রান্ত রোগে উপকারী। ডাবের পানি কিছু কিছু ক্ষেত্রে রোগের প্রতিরোধক ও প্রতিষেধক হিসেবে কাজ করে। এটা কিডনির পাথর সৃষ্টি রোধ করে এবং ডায়রিয়া, আলসার, গ্যাসটাটাইটিস বা অ্যাসিডিটি, মূত্রনালীর সংক্রমণ ও ইউরোলিথিয়েসিস প্রতিরোধ করে। ডাবের পানিতে এন্টিসেপটিক গুণ থাকাতে কাটা-ছেড়া জায়গায় ব্যবহার করলে ভালো ফল পাওয়া যায়। মুখের ক্ষত যেমন—ব্রণ, মেছতা ও ফক্সের ক্ষত ডাবের পানি দিয়ে ধৌত করলে ভালো ফল পাওয়া যায়। এতে ক্যালসিয়াম, পটাসিয়াম, ম্যাগনেসিয়াম, ভিটামিন সি, রিবোফ্লেভিন ও কার্বোহাইড্রেট আছে। ডাবের পানি কোষ্ঠকাঠিন্য দূর করে।
গুণ্ডে
গুণ্ডে (गुंडे, গুন্ডা) ২০১৪ সালে মুক্তিপ্রাপ্ত একটি ভারতীয় একশন, ক্রাইম, থ্রিলার চলচ্চিত্র। পরিচালনা ও চিত্রনাট্য লিখেছেন আলী আব্বাস জাফর এবং প্রযোজনা করেছেন আদিত্য চোপরা। চলচ্চিত্রটিতে প্রধান চরিত্রসমূহে অভিনয় করেছেন রণবীর সিং, অর্জুন কাপুর ও প্রিয়াংকা চোপড়া এবং খলনায়ক হিসেবে অভিনয় করেছেন ইরফান খান। চলচ্চিত্রটির কাহিনী নির্মিত হয়েছে ১৯৭০-এর দশকের সামাজিক চিত্র নিয়ে। ছবিতে বিক্রম ও বালা নামে দুজনকে দেখানো হয়েছে যারা বড় হয়ে কলকাতার সবচেয়ে শক্তিশালী মাফিয়াতে পরিনত হন। ছবিটি ২০১৪ সালে ১৪ই ফেব্রুয়ারি মুক্তি পেয়েছিল।
সমালোচকদের কাছ থেকে মিশ্র ইতিবাচক রিভিউ পেয়েছিল এবং বক্স-অফিসে ₹ ২৩ মিলিয়ন আয়ের ফলে এটি একটি বাণিজ্যিক সাফল্যের চলচ্চিত্র ছিল। ২০১৪ সালের বলিউডের ১০তম সর্বোচ্চ আয়কারী চলচ্চিত্র হয়ে ওঠে। ছবিটি ৬০ তম ফিল্মফেয়ার পুরষ্কারে সেরা অ্যাকশন জিতেছে এবং "তুনে মেরি এন্ট্রিয়ারে" গানটির জন্য সেরা কোরিওগ্রাফির জন্য মনোনীত হয়েছিল ।
বাংলা ভাষায়ও চলচ্চিত্রটি মুক্তি দেওয়া হয় এবং বাংলা সংস্করণের পূর্ণ সাউন্ডট্র্যাক বিন্যাস করেন সোহেল সেন। এছাড়া এই চলচ্চিত্রটি হবে ভারতের প্রথম চলচ্চিত্র যার প্রিমিয়ার ট্রেইলার দুবাই আন্তর্জাতিক চলচ্চিত্র উৎসবে রয়েছে।
যুদ্ধজনিত অভিবাসন এবং মাফিয়া রাজের কয়লার অবৈধ বাজারজাতকরণের প্রভাব সম্পর্কে ছোটবেলায় তার বাবার কাছ থেকে শোনা গল্পের সংমিশ্রণ হিসেবে জাফর ছবিটিকে কল্পনা করেছিলেন। তিনি তার বাবার গল্পগুলি চরিত্রগুলির জন্য একটি পটভূমি হিসাবে ব্যবহার করে সিস্টেমের বিরুদ্ধে দুই বহিরাগতদের সংগ্রামের পরিণতির একটি গল্প হিসাবে চলচ্চিত্রটি লিখেছেন। কলকাতায় যাওয়ার আগে ২০১২ সালের ডিসেম্বরে মুম্বাইতে প্রধান ফটোগ্রাফি শুরু হয়েছিল, যেখানে ব্যাপক চিত্রগ্রহণ করা হয়েছিল। সাউন্ডট্র্যাকটি প্রযোজনা করেছেন সোহেল সেন এবং গানের কথা লিখেছেন ইরশাদ কামিল। এটি ছিল যশ চোপড়ার শেষ যশ রাজ ফিল্ম।
পটভূমি
একাত্তরের মুক্তিযুদ্ধে বাবা-মাকে হারায় বিক্রম বোস ও বালা ভট্টাচার্য। প্রাণ বাঁচাতে ভারতে পাড়ি জমায় অনাথ এই দুই বাংলাদেশি। একসময় কিশোর অপরাধী হিসেবে নানা অপকর্মে জড়িয়ে পড়ে তারা। ক্রমেই অন্ধকার জগতের অপ্রতিদ্বন্দ্বী অপরাধী হয়ে ওঠে। কলকাতার নাইট ক্লাবের নর্তকী নন্দিতার প্রেমে পড়ে বিক্রম ও বালা। দুই প্রেমিকের কাণ্ডকারখানায় বিব্রত হলেও নন্দিতা একসময় দুজনের প্রতিই দুর্বল হয়ে পড়ে। বাংলাদেশের মুক্তিযুদ্ধকালীন ঘটনাবলি সেলুলয়েডে তুলে ধরতে তার বাবার বাস্তব অভিজ্ঞতাগুলোকে কাজে লাগিয়েছেন তিনি। সত্তরের দশকের কলকাতার চিত্র ফুটিয়ে তুলতে পাত্র-পাত্রীদের সাজ-পোশাক ও আচরণে ব্যাপক পরিবর্তন আনতে হয়েছে। হিন্দিতে নির্মিত হলেও 'গুণ্ডে' ছবিতে পশ্চিমবঙ্গের বাঙালি সমাজের চিত্রটা তুলে ধরা হয়েছে।
মুক্তি
চলচ্চিত্রের প্রোডাকশন স্টুডিও প্রচারমূলক উদ্দেশ্যে বিভিন্ন ব্র্যান্ডের সাথে অংশীদারিত্ব করে পণ্যের একটি পরিসীমা প্রকাশ করেছে। সঙ্গীত এবং ট্রেলারগুলি এর বিপণনে সহায়তা করেছিল। ১২ ফেব্রুয়ারী ২০১৪ তারিখে গুন্ডে এর প্রিমিয়ার ছিল পুরো অভিনয় শিল্পীর উপস্থিতিতে। এটি ২৭০০টি স্ক্রিনে ১৪ ফেব্রুয়ারি ২০১৪ তারিখে প্রেক্ষাগৃহে মুক্তি পায়।  চলচ্চিত্রটির একটি বাংলা-ডাব সংস্করণ পশ্চিমবঙ্গের কিছু শহরে মুক্তি পায়।
ঘূর্ণিঝড় মোরা
প্রবল ঘূর্ণিঝড় মোরা একটি ঘূর্ণিঝড় যা উত্তর বঙ্গোপসাগর ও তৎসংলগ্ন পূর্ব-মধ্য বঙ্গোপসাগর এলাকায় অবস্থানরত অতি প্রবল ঘূর্ণিঝড়। বাংলাদেশ আবহাওয়া অধিদপ্তর চট্টগ্রাম সমুদ্রবন্দর ও কক্সবাজার উপকূলকে ১০ নম্বর মহা বিপৎসংকেত এবং মোংলা ও পায়রা সমুদ্রবন্দরকে ৮ নম্বর সংকেত দেখাতে বলে। ৩০ মে ২০১৭ মঙ্গলবার সকাল পৌনে ৬টার দিকে কক্সবাজারের টেকনাফে ১৩৫ কিমি বেগে আঘাত হানে ঘূর্ণিঝড় 'মোরা' ।
নামকরণ
থাইল্যান্ডের প্রস্তাবের ভিত্তিতে এই ঘূর্ণিঝড়টির নামকরণ করা হয়েছে 'মোরা'। 'মোরা' শব্দটি একটি থাই শব্দ। এর ইংরেজি হচ্ছে- 'স্টার অব দ্য সি'। বাংলা করলে শব্দটির অর্থ 'সাগরের নক্ষত্র' বা 'সাগরের তারা' ।
সরকারি ঘোষণা
বাংলাদেশ আবহাওয়া অধিদপ্তরের বিজ্ঞপ্তিতে বলা হয়, সোমবার (২৯ মার্চ ২০১৭) মধ্যরাতে ঘূর্ণিঝড় ‘মোরা’ চট্টগ্রাম বন্দর থেকে ৩০৫ কিলোমিটার দক্ষিণে, কক্সবাজার থেকে ২৩০ কিলোমিটার দক্ষিণে, মোংলা সমুদ্রবন্দর থেকে ৩৮০ কিলোমিটার দক্ষিণ, দক্ষিণ-পূর্ব ও পায়রা সমুদ্রবন্দর থেকে ৩০০ কিলোমিটার দক্ষিণ, দক্ষিণ-পূর্ব দিকে অবস্থান করছিল। ঘূর্ণিঝড়টি আরও ঘনীভূত ও উত্তর দিকে অগ্রসর হয়ে মঙ্গলবার (৩০ মার্চ ২০১৭) সকালে চট্টগ্রাম ও কক্সবাজার উপকূল অতিক্রম করতে পারে। এর প্রভাবে উত্তর বঙ্গোপসাগর ও তৎসংলগ্ন বাংলাদেশের উপকূলীয় এলাকা এবং সমুদ্রবন্দরগুলোর ওপর দিয়ে ঝোড়ো হাওয়াসহ বৃষ্টি অথবা বজ্রবৃষ্টি বয়ে যেতে পারে।
প্রাক প্রস্তুতি
দুর্যোগ ব্যবস্থাপনা ও ত্রাণ মন্ত্রণালয়ের অতিরিক্ত সচিব (সচিবের দায়িত্বে) গোলাম মোস্তফা ২৯ মে ২০১৭ তে বলেন, জেলা ও উপজেলা পর্যায়ে দুর্যোগ ব্যবস্থাপনা কমিটির সভা করে সব ধরনের প্রস্তুতি নিতে স্থানীয় প্রশাসনকে নির্দেশ দেওয়া হয়েছে। মন্ত্রণালয়ের সঙ্গে জেলা-উপজেলার সার্বক্ষণিক যোগাযোগের জন্য নিয়ন্ত্রণকক্ষ খোলা হয়েছে। উপকূলীয় এলাকায় উদ্ধার তৎপরতা চালাতে পর্যাপ্ত নৌযান প্রস্তুত রাখতে জেলা প্রশাসনকে বলা হয়েছে। আবহাওয়া অধিদপ্তরের সংকেত অনুযায়ী সমুদ্রে অবস্থানরত সব জাহাজ ও ট্রলারকে নিরাপদ আশ্রয়ে থাকতে বলা হয়েছে। উপকূলীয় জেলা-উপজেলা প্রশাসন দুর্যোগ মোকাবিলা ও দুর্যোগ-পরবর্তী উদ্ধার অভিযান চালানোর জন্য প্রস্তুত আছে। রেড ক্রিসেন্ট, ফায়ার সার্ভিসসহ অন্য স্বেচ্ছাসেবকদেরও প্রস্তুত রাখা হয়েছে।
ঘূর্ণিঝড়ের কারণে চট্টগ্রামের শাহ আমানত বিমান বন্দর বিমান ওঠা-নামা বন্ধ ঘোষণা করা হয়।
ক্ষয়ক্ষতি
৩০ মে ২০১৭ ভোর চারটার দিকে ঘূর্ণিঝড় ‘মোরা’ টেকনাফ ও সেন্টমার্টিন এলাকা অতিক্রম করতে শুরু করে। এসব এলাকায় তখন বাতাসের গতিবেগ ঘণ্টায় ১১০ কিলোমিটার।
কক্সবাজারে আঘাত হানার সময় বাতাসে এর গতিবেগ শুরুতে কম থাকলেও পরে সেই গতিবেগ ছিল ঘণ্টায় ১১৪ কিলোমিটার। তবে ঘূর্ণিঝড়টি উপকূল অতিক্রম করার সময় পতেঙ্গায় বাতাসের সর্বোচ্চ গতিবেগ ছিল ঘণ্টায় ১৪৬ কিলোমিটার। সেন্টমার্টিন্সে বাতাসের সর্বোচ্চ গতিবেগ ঘণ্টায় ১১৪ কিলোমিটার এবং টেকনাফে ঘণ্টায় ১১৫ কিলোমিটার রেকর্ড করেছে আবহাওয়া বিভাগ।
আক্রান্ত জেলাসমূহে হাজার হাজার কাঁচা ঘরবাড়ি ধ্বংস হয়ে যায়। কক্সবাজারে বিদ্যুৎব্যবস্থা বিচ্ছিন্ন হয়ে পড়ে। টেকনাফের সঙ্গে যোগাযোগ বিচ্ছিন্ন হয়ে যায়। জমির ফসল এবং লবণ চাষীদের জমাকৃত লবণ নষ্ট হয়ে যায়।
জেলা প্রশাসন সুত্রে কক্সবাজারে দুজন নারীসহ তিনজন এবং রাঙামাটিতে দুজন মারা গেছে।
শ্রীলঙ্কায় প্রভাব
ঘূর্ণিঝড়টি গঠনের প্রাক্কালে শ্রীলঙ্কায় প্রবল বৃষ্টিপাতে বন্যা এবং ভূমিধ্বস দেখা দেয়। এর ফলে প্রায় ১৮০ জন লোক মারা গেছে। এটা বিগত ১৪ বছরের মধ্যে দ্বীপের সব থেকে খারাপ বন্যা।
মথুরাপুর ইউনিয়ন
মথুরাপুর ইউনিয়ন নামে বাংলাদেশে মোট ৩টি ইউনিয়ন রয়েছে। যথা:
লিন্ডসে হ্যাসেট
আর্থার লিন্ডসে হ্যাসেট, এমবিই (Lindsay Hassett; জন্ম: ২৮ আগস্ট, ১৯১৩ - মৃত্যু: ১৬ জুন, ১৯৯৩) ভিক্টোরিয়ার জিলং এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। অস্ট্রেলিয়া ক্রিকেট দলের পক্ষে মাঝারীসারির ব্যাটসম্যান হিসেবে মাঠে নামতেন। লিন্ডসে হ্যাসেট ঘরোয়া ক্রিকেটে ভিক্টোরিয়া দলের প্রতিনিধিত্ব করেন।
তার ব্যাটিং সম্পর্কে উইজডেন মন্তব্য করে যে, ‘প্রতিটি স্ট্রোকেই প্রভূত্ব করার চেষ্টা চালাতেন তিনি। সময় সচেতনতা, চমৎকার পায়ের কারুকাজ ও শক্তিশালী কব্জির দক্ষ প্রয়োগে তিনি তাঁর ব্যাটিংকে অত্যন্ত সাধারণ বিষয়ে পরিণত করেছিলেন।’
খেলোয়াড়ী জীবন
বিদ্যালয় জীবনে খেলোয়াড় হিসেবে মূল্যায়িত না হলেও প্রথম-শ্রেণীর ক্রিকেটে বেশ কয়েক মৌসুমে নিয়মিত স্থান ধরে রেখেছিলেন। শুরুতে অবশ্য বিরাট রান সংগ্রহ করতে বেশ পেতে হয়েছিল তাকে। ১৯৩৮ সালে ইংল্যান্ড সফরে একটিমাত্র প্রথম-শ্রেণীর সেঞ্চুরির দেখা পেয়েছিলেন তিনি। কিন্তু সফরের শুরুতে ধারাবাহিকভাবে তিনটি সেঞ্চুরি করেছিলেন। টেস্ট ক্রিকেটের ক্ষেত্রেও একই হয়। কিন্তু চতুর্থ টেস্টে অস্ট্রেলিয়া দলের বিজয়ে গুরুত্বপূর্ণ ভূমিকা পালন করেন। অস্ট্রেলিয়া ফিরে ঘরোয়া ক্রিকেটে অনেকগুলো বিরাট রান সংগ্রহ করে নিজেকে স্বরূপে প্রকাশ করেন তিনি। তৎকালীন সময়ে বিশ্বের অন্যতম সেরা বোলার বিল ও’রিলি’র বিপক্ষে একই খেলায় দুইবার শতকের সন্ধান পান।
ইংল্যান্ড সফরে দলে তার অন্তর্ভুক্তির বিষয়ে স্পষ্টতঃই নিজেকে তুলে ধরেন। ওরচেস্টারশায়ার, অক্সফোর্ড বিশ্ববিদ্যালয়, লিচেস্টারশায়ার ও কেমব্রিজ বিশ্ববিদ্যালয় দলের বিপক্ষে যথাক্রমে ৪৩, ১৪৬, ১৪৮ ও অপরাজিত ২২০* রান তুলে দলকে ইনিংসের ব্যবধানে জয়লাভে সহায়তা করেন। এরফলে নটিংহামে অনুষ্ঠিত সিরিজের প্রথম টেস্টে তার অভিষেক ঘটে। কিন্তু উভয় ইনিংসে তিনি মাত্র ১ ও ২ রান তোলেন। অথচ ব্যাটিং স্বর্গ হিসেবে পরিচিত ঐ মাঠে মাত্র ২৪ উইকেটের পতন ঘটে ও দেড় সহস্রাধিক রান উঠে। খেলাটি ড্রয়ে পরিণত হয়েছিল। লর্ডসের দ্বিতীয় টেস্টে তিনি অবশ্য ৫৬ ও ৪২ রান সংগ্রহ করেছিলেন।
বিশ্বযুদ্ধে অংশগ্রহণ
দ্বিতীয় বিশ্বযুদ্ধের ফলে হ্যাসেটের খেলোয়াড়ী জীবনের ব্যাঘাত ঘটে। প্রথম-শ্রেণীর ক্রিকেট খেলা ফেলে দিয়ে সেকেন্ড অস্ট্রেলিয়ান ইম্পেরিয়াল ফোর্সে যোগ দেন ও মধ্যপ্রাচ্য এবং নিউগিনিতে চলে যান। এরপূর্বে তিনি অস্ট্রেলিয়ান সার্ভিসেস ক্রিকেট দলের অধিনায়ক মনোনীত হন। এ দলটি ইউরোপ ডে উপলক্ষে ভিক্টরি টেস্ট খেলার জন্য ইংল্যান্ড সফর করে। ঐ দলে কেবলমাত্র তিনিই টেস্ট খেলোয়াড় ছিলেন। তা স্বত্ত্বেও টেস্ট খেলোয়াড়দের নিয়ে গড়া ইংল্যান্ড দলের বিপক্ষে তার দল ২-২ ব্যবধানে সিরিজ ড্র করে। হ্যাসেটের নেতৃত্বে দলের সফলতা বাড়তে থাকে। যুদ্ধের পর দলটি ইংল্যান্ড, ভারত সফর করে এবং অস্ট্রেলিয়ায় খেলে ও ক্রিকেট খেলাকে প্রতিষ্ঠিত করতে সহায়তা করে।
কর্মজীবন
দ্বিতীয় বিশ্বযুদ্ধ শেষে মেলবোর্নে ফিরে হ্যাসেট একটি ক্রীড়া সরঞ্জাম বিক্রয়ের প্রতিষ্ঠান খুলেন। ঐ প্রতিষ্ঠানে অন্যতম সদস্য ছিলেন ভিক্টোরিয়ান টেস্টের দলীয় সঙ্গী নীল হার্ভে। ক্রিকেট খেলা থেকে অবসর নিয়ে ১৯৫৬ সালে হ্যাসেট অস্ট্রেলিয়ান ব্রডকাস্টিং কমিশনে রেডিও ধারাভাষ্যকার হিসেবে কাজ করেন। ঐ পদে তিনি ১৯৮১ সাল পর্যন্ত নিয়োজিত থাকেন।
এছাড়াও তিনি অ্যান্টি-ক্যান্সার কাউন্সিল অব ভিক্টোরিয়া’র নির্বাহী কমিটিতে সাবেক সাউথ মেলবোর্ন, ভিক্টোরিয়ান ও টেস্ট ক্রিকেটার লরি ন্যাশের সাথে একযোগে কাজ করেন। ডিসেম্বর, ১৯৫৩ সালে নির্বাচনে প্রতিদ্বন্দ্বিতা করলেও পরাজিত হন। অস্ট্রেলিয়ায় অনুষ্ঠিত ১৯৫৪-৫৫ মৌসুমে অনুষ্ঠিত অ্যাশেজ সিরিজ চলাকালীন দ্য ডেইলি টেলিগ্রাফে লেখেন।
বাথাইল নদী
বাথাইল নদী বাংলাদেশের উত্তর-পূর্বাঞ্চলের কিশোরগঞ্জ ও ময়মনসিংহ জেলার একটি নদী। নদীটির দৈর্ঘ্য ৪৩ কিলোমিটার, গড় প্রস্থ ৪১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ধনু নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৫৬।
পাটালি
খেজুর গাছ থেকে রস সংগ্রহ করে মাটির হাঁড়ি বা টিনের তাপাল/তাফাল আগুনের চুলায় বসিয়ে ঘন করে পাক দিয়ে গুড় তৈরি করা হয়। খেজুরের রস দ্বারা তৈরী গুড় যা জ্বাল দিয়ে ঘন করার পর নির্দিষ্ট আকারের পাত্রে ঢেলে ঠাণ্ডা করে তৈরি করা হয়, তাকেই পাটালিগুড় বলে।
বাংলাদেশে পাটালি গুড় দিয়ে পিঠা, পায়েস ইত্যাদি সুস্বাদু নাস্তা তৈরি করা হয়। পাটালি গুড়ের সন্দেশ এদেশে একটি অত্যন্ত জনপ্রিয় মিষ্টান্ন।
টালিগঞ্জ রেলওয়ে স্টেশন
টালিগঞ্জ রেলওয়ে স্টেশন হল কলকাতা শহরতলি রেলওয়ের একটি স্টেশন। এই রেলওয়ে স্টেশনটি শিয়ালদহ রেলওয়ে স্টেশন থেকে আনুমানিক দূরে শিয়ালদহ–বজবজ লাইনে অবস্থিত। এটি ভারতীয় রেলের অধীনস্থ পূর্ব রেলের আওতাধীন। টালিগঞ্জ রেলওয়ে স্টেশনটি শিয়ালদহ রেল বিভাগের ব্যস্ততম রেলওয়ে স্টেশনগুলির মধ্যে অন্যতম। দৈনিক ৪৫ জোড়ারও বেশি ইএমইউ লোকাল ট্রেন এই রেলওয়ে স্টেশনের মাধ্যমে চলাচল করে। টালিগঞ্জ রেলওয়ে স্টেশনটি ভারতের পশ্চিমবঙ্গ রাজ্যের কলকাতা শহরে অবস্থিত। এই রেলওয়ে স্টেশনটি টালিগঞ্জ ও তার পার্শ্ববর্তী এলাকাগুলিতে রেল পরিষেবা প্রদান করে।
ভৌগোলিক অবস্থান
টালিগঞ্জ রেলওয়ে স্টেশনের অবস্থান হল । এর গড় উচ্চতা হল ।
ইতিহাস
১৮৯০ খ্রিষ্টাব্দে ইস্টার্ন বেঙ্গল রেলওয়ে শিয়ালদহ থেকে টালিগঞ্জ পর্যন্ত বিস্তৃত ব্রডগেজ রেলপথ নির্মাণ করেছিল।
বৈদ্যুতিকরণ
শিয়ালদহ থেকে টালিগঞ্জ পর্যন্ত এই রেলপথটির বৈদ্যুতিকরণ প্রক্রিয়াটি ১৯৬৫–৬৬ সালে ২৫ কেভি এসি ওভারহেড সিস্টেমের দ্বারা সম্পন্ন হয়েছিল।
হোসেনপুর (দ্ব্যর্থতা নিরসন)
হোসেনপুর দিয়ে যেসকল বোঝানো হতে পারে-
হোসেনপুর ইউনিয়ন
হোসেনপুর ইউনিয়ননামে বাংলাদেশে মোট ২টি ইউনিয়ন রয়েছে। যথা:
আদাবাড়িয়া ইউনিয়ন, দৌলতপুর
আদাবাড়ীয়া ইউনিয়ন বাংলাদেশের খুলনা বিভাগের কুষ্টিয়া জেলার দৌলতপুর উপজেলার একটি ইউনিয়ন পরিষদ। এটি ৩০.৪৩ কিমি২ (১১.৭৫ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৯,২৬৬ জন। ইউনিয়নটিতে মোট গ্রামের সংখ্যা ৬টি ও মৌজার সংখ্যা ৬টি।
গ্রাম সমূহঃ
০১। আদাবাড়ীয়া
০২। তেকালা
০৪। ধর্মদহ
০৫। গরুড়া
০৬। গোবরগাড়া
০৭। ডাংমড়কা
তফাজ্জল হোসেন মানিক মিয়া
মৃত্যু
দীর্ঘ সংগ্রামের পর একটা সময়ে এসে মানিক মিয়া কিছুটা ক্লান্ত হয়ে পড়েন। তার শরীর ভেঙ্গে পড়ে। এ অবস্থায় ১৯৬৯ সালে ২৬ মে এই ভগ্ন স্বাস্থ্য নিয়েই তিনি প্রাতিষ্ঠানিক কাজে রাওয়ালপিন্ডি যান। সেখানেই ১৯৬৯ সালের ১ জুন রাতে তিনি মারা যান।
পরিবারের সদস্য
পিরোজপুর জেলা সিভিল কোর্টে কর্মরত থাকাবস্থায় ১৯৩৭ সালে ফরিদপুর জেলার ভাঙ্গা থানার অন্তর্গত গোয়ালদি গ্রামের অভিজাত পরিবারের মরহুম খোন্দকার আবুল হাসান সাহেবের কন্যা মাজেদা বেগমের সাথে বিবাহবন্ধনে আবদ্ধ হন। এই দম্পতির দুই ছেলে ও দুই মেয়ে। তোফাজ্জল হোসেন মানিক মিয়ার দুই ছেলে হলেন ব্যারিস্টার মইনুল হোসেন ও আনোয়ার হোসেন মঞ্জু। মইনুল হোসেন বঙ্গবন্ধু সরকারের এমপি ও ২০০৬ সালের তত্ত্বাবধায়ক সরকারের আইন উপদেষ্টা ছিলেন। মানিক মিয়ার ছোট ছেলে জাতীয় পার্টি (জেপি) সভাপতি ও আওয়ামী লীগ সরকারের বর্তমান পরিবেশ ও বনমন্ত্রী আনোয়ার হোসেন মঞ্জু। তিনি এরশাদ ও শেখ হাসিনার সরকারের আমলে গুরুত্বপূর্ণ মন্ত্রণালয়ের মন্ত্রীর দায়িত্ব পালন করেছেন এবং বিএনপির প্রথম আহ্বায়ক কমিটির সদস্য ছিলেন।
ঢাকা-১৬
সীমানা
ঢাকা-১৬ আসনটি ঢাকা উত্তর সিটি কর্পোরেশনের ২, ৩, ৫ ও ৬ নং ওয়ার্ড নিয়ে গঠিত।
পোলুর মুথুস্বামী রমন
জীবনের প্রথমার্ধ
দ্বিতীয় লেফটেন্যান্ট পোলুর মুথুসস্বামী রমন ১৯৩৪ সালের ৪ ডিসেম্বর তামিলনাড়ুর উত্তর আরকোট জেলায় জন্মগ্রহণ করেছিলেন। তিনি ছিলেন সেনা অফিসার, (আর্মি মেডিকেল কর্পস) মেজর মুথুসস্বামী এবং মিসেস সাবিত্রীর ছেলে। সাত ভাইবোনের মধ্যে দ্বিতীয় ছিলেন লেফটেন্যান্ট রমন। রমন তার প্রথম লেখাপড়া বার্মায় শেষ করেছেন । পরে তিনি সরস্বতী উচ্চ বিদ্যালয় এবং ওয়াদিয়া কলেজ পুনে থেকে পড়াশোনা করেন। তিনি একজন মেধাবী ছাত্র এবং নরম-বক্তা ছিলেন এবং শিক্ষক এবং শিক্ষার্থীরা তাঁকে পছন্দ করতেন। রমন ১৯৫০ সালে এসএসসি পরীক্ষা শেষ করেন। তিনি যখন কলেজে প্রথম বর্ষে ছিলেন, তিনি নামী প্রতিরক্ষা একাডেমী জাতীয় প্রতিরক্ষা একাডেমিতে নির্বাচিত হন।
সামরিক ক্যারিয়ার
১৯৫৫ সালে, তিনি ২১ বছর বয়সে শিখ লাইট ইনফ্যান্ট্রি-তে সেকেন্ড লেফটেন্যান্ট হিসাবে কমিশন লাভ করেন। তাঁর প্রথম পোস্টিংয়ের পরে দ্বিতীয় লেফটেন্যান্ট রমন উত্তর-পূর্ব সীমান্ত সংস্থা, (নেফা) বর্তমান অরুণাচল প্রদেশে পোস্ট হয়়েছিলেন।
নাগাল্যান্ড অপারেশন
গোয়েন্দা সূত্র থেকে, সেকেন্ড লেফটেন্যান্ট রামানের ইউনিট ১৯৫৬ সালের ২২ শে জুন নাগাল্যান্ডের চেফেমা গ্রামে নাগা জঙ্গিদের উপস্থিতি সম্পর্কে তথ্য পেয়েছিল। সংকটজনক পরিস্থিতির পরে, একটি অভিযান চালানোর সিদ্ধান্ত নেওয়া হয়েছিল। পরিকল্পনা অনুসারে, ফলস্বরূপ র‌নের নেতৃত্বে একটি দল ১৯৫৬ সালের ০৩ জুন ভোরবেলা কার্যকর হয়েছিল। ভোর পাঁচটায় রমন ও তার বাহিনী সন্দেহভাজন জায়গায় পৌঁছে যায়। শীঘ্রই সেনারা জঙ্গিদের লক্ষ্য করে, যারা তাদের চ্যালেঞ্জ জানাতে গিয়ে গুলি চালায়। জঙ্গিরা ভারীভাবে সশস্ত্র ছিল। কুয়াশা ছিল, জঙ্গিদের অবস্থান নির্ধারণ করা খুব কঠিন ছিল। হঠাৎ সেকেন্ড লেফটেন্যান্ট রমন একটি কাছাকাছি কুঁড়েঘরে আন্দোলনটি লক্ষ্য করে তার দিকে ছুটে গেল। তিনি গুলি চালিয়ে দু'জন জঙ্গিকে হত্যা করেছিলেন। এক জঙ্গি রমনকে একটি হাতবোমা নিক্ষেপ করলেও সে সঠিক সময়ে সেখান থেকে পালিয়ে যায়। রমন গুলি চালিয়ে যেতে থাকে এবং চারদিক থেকে জঙ্গিরা তাকে ঘিরে রাখার আগেই আরও এক জঙ্গি হত্যা করেছিল। তার দিকে আরও একটি গ্রেনেড নিক্ষেপ করল যা তার কাছ থেকে এক গজ উড়িয়ে দিয়েছিল এবং তাকে আহত করেছিল। জঙ্গিদের মধ্যে আতঙ্ক সৃষ্টি করে তিনি তার আক্রমণ চালিয়ে যান। কিছু জঙ্গি পরাজয়ের সংবেদন করে জায়গা থেকে উড়ে এসেছিল। কিন্তু রমন তাদের তাড়া করে এক জঙ্গিকে হত্যা করে। এক জায়গায় লুকিয়ে থাকা এক জঙ্গি রমনকে গুলি চালিয়েছিল যা তাকে গুরুতর আহত করে। তিনি আর একজন জঙ্গিকে হত্যা করে একটি গ্রেনেড নিক্ষেপ করেন। পরে রমন তার চোটে মারা যান। তিনি তাঁর জাতির জন্য শহীদ হয়েছিলেন। তাঁর সাহসিকতা এবং আত্মত্যাগ কর্ম তাঁর সৈন্যদের অনুপ্রাণিত করেছিল। সেনাবাহিনী জঙ্গিদের গোলাগুলি ধ্বংস করে এবং সফলভাবে কাজটি সম্পন্ন করে।
অশোক চক্র পুরস্কার প্রাপ্ত
দ্বিতীয় লেফটেন্যান্ট পোলুর মুথুসস্বামী রমনকে তার জাতির পক্ষে সাহস, নেতৃত্ব এবং সর্বোচ্চ ত্যাগের জন্য ভারতের সর্বোচ্চ শান্তি সময় বীরত্বের পুরস্কার "অশোক চক্র" প্রদান করা হয়েছিল।
হোগলবাড়ীয়া ইউনিয়ন
হোগলবাড়ীয়া ইউনিয়ন বাংলাদেশের খুলনা বিভাগের কুষ্টিয়া জেলার দৌলতপুর উপজেলার একটি ইউনিয়ন পরিষদ। এটি ৪৯.২১ কিমি২ (১৯.০০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৬,৪৪৬ জন। ইউনিয়নটিতে মোট গ্রামের সংখ্যা ২০টি ও মৌজার সংখ্যা ১৩টি।
তোরতিয়া
তোরতিয়া বা তরতিয়া হলো একটি পাতলা, বৃত্তাকার খামিরবিহীন সমতল রুটি যা মূলত ভুট্টার হোমিনি খাবার এবং গমের আটা থেকে তৈরি করা হয়। অ্যাজটেক এবং অন্যান্য নাহুয়াটল বক্তারা এটিকে তলাক্সকলি নামে ডাকে। ঔপনিবেশিকতার আগে মেসোআমেরিকার আদিবাসীদের দ্বারা সর্বপ্রথম তোরতিয়ার উৎপত্তি হয় যা ছিলো মেসোআমেরিকান রন্ধনপ্রণালীর মূল ভিত্তি। খ্রিস্টপূর্বাব্দ ৫০০ অব্দ থেকেই মেসোআমেরিকায় ভুট্টার তোরতিয়া প্রচলিত ছিলো।
জাত
ডান|থাম্ব|250x250পিক্সেল| একজন মেক্সিকান আদিবাসী মহিলা [[ভুট্টা|ভুট্টার তোরতিয়া প্রস্তুত করছেন।]]
ভুট্টার তোরতিয়া
নিক্সটামালাইজড ভুট্টা—মাসা দে মাইজ—থেকে তৈরি তোরতিয়া হলো তোরতিয়ার প্রাচীনতম জাত। জাতটি মেক্সিকোতে উদ্ভূত, এবং সমগ্র আমেরিকা জুড়ে জনপ্রিয়। মেক্সিকোর ওক্সাকা অঞ্চলের লোকেরা প্রথম ভিলা পর্যায়ের (১৫০০ থেকে ৫০০ খ্রিস্টপূর্বাব্দ) শেষে তোরতিয়া তৈরি করেছিল।   ১৯ শতকের শেষের দিকে, তোরতিয়া তৈরির জন্য প্রথম যান্ত্রিক পাত্র, তোরতিয়া প্রেস মেক্সিকোতে উদ্ভাবিত হয়।
গমের তোরতিয়া
ইউরোপীয়রা আমেরিকা মহাদেশে গম এবং ভুট্টার চাষের প্রবর্তন করেছিল। গমের আটার তোরতিয়া উদ্ভূত হয় মেক্সিকোর উত্তরাঞ্চলে।
গমের তৈরী তোরতিয়াতে সাধারণত তেল বা লার্ড, লবণ, খামির এজেন্ট যেমন বেকিং পাউডার এবং অন্যান্য উপাদানের মতো চর্বিও থাকে। ময়দার তোরতিয়া সাধারণত বুররিতোস, তাকোস, এবং ফাইতা-র মত খাবারে ব্যবহৃত হয়। এটি সমগ্র মেক্সিকোতে প্রতিদিনের খাদ্যাভাসের অংশ। তোরতিয়ার এই সংস্কৃতি অনেক মধ্য আমেরিকার দেশ এবং মার্কিন যুক্তরাষ্ট্রের কিছু রাজ্যকে প্রভাবিত করেছে।
নোপালতিলা
নোপালতিলা হলো একটি ক্যাকটাস-ভুট্টার তোরতিয়া। শব্দটি নোপালের একটি পোর্টম্যানটেউ, স্পেনীয় ভাষায় যা ওপুনটিয়া ফিকাস-ইন্ডিকা থেকে উদ্ভূত।
উফুফুনেনে
উফুফুনেনে হল একটি সংস্কৃতি-আবদ্ধ সিন্ড্রোম। সংস্কৃতিভেদে এটিকে অভিশাপ কিংবা পৈশাচিক ভর করা হিসাবে দেখা হয়ে থাকে। এটি দক্ষিণ আফ্রিকার জুলু এবং খোসাভাষী সম্প্রদায়গুলিতে সর্বাধিক লক্ষ্যণীয়। কেনিয়াতে এটিকে সাকা বলে অভিহিত করা হয়। এটিকে যাদুকরী টোটকার (প্রত্যাখ্যাত প্রেমীদের দ্বারা প্রদত্ত) বা কোন আত্মা অথবা পৈশাচিক ভর করার ফলস্বরূপ দেখা দেওয়া একরকম উদ্বিগ্ন অবস্থা হিসেবে বিবৃত করা হয়ে থাকে। জুলুদের মধ্যে এটি খুবই প্রচলিত।
লক্ষণ ও উপসর্গ
উফুফুনেনের লক্ষণ ও উপসর্গগুলোর মধ্যে রয়েছে চিৎকার করা, কান্না করা, স্যুডোলালিয়া, পক্ষাঘাত, সন্মোহের মতো অবস্থা, চেতনা হ্রাস, অস্থায়ী অন্ধত্ব এবং যৌন দুঃস্বপ্ন অনুভব করা।
উতিয়ুর
উতিয়ুর হল দক্ষিণ ভারতের তামিলনাড়ু রাজ্যের তিরুপুর জেলার কাঙ্গেয়ম তালুকের একটি শহর। পনুউথি পাহাড়ের পাদদেশে অবস্থিত, এই শহরটি ভেলুধাস্বামী মন্দির ও কোঙ্গুনা সীতার আবাসস্থলের জন্য একটি পর্যটক আকর্ষণ হিসাবে কাজ করে। এটি কঙ্গু নাডুর অন্যতম বিখ্যাত মুরুগান মন্দির। শহরটি ইরোড ও  পালানিকে সংযুক্তকারী রাজ্য মহাসড়ক ৮৩এ (তামিলনাড়ু) এর পাশে জেলা সদর তিরুপ্পুর থেকে ৩৮ কিলোমিটার দূরে অবস্থিত।
জনসংখ্যা
ভারতের ২০১১ সালের আদমশুমারি অনুসারে এই অঞ্চলের জনসংখ্যা ৩৫০০ জন ছিল।
ভারতের অন্য যেকোনো অংশের মতো, হিন্দু ধর্ম এই অঞ্চলের প্রধান ধর্ম, যা মোট জনসংখ্যার ৯৫% এরও বেশি।
অর্থনীতি
কৃষি, পশুর চাষ, ব্যবসা এখানকার প্রধান অর্থনীতি। শহরটি একটি ক্ষুদ্র অর্থনৈতিক কেন্দ্র, যেখানে প্রচুর উৎপাদন, খনি, বস্ত্র, কয়া, পাট, দুগ্ধ শিল্প ও বিদ্যুৎ কেন্দ্র রয়েছে। শহরের আশেপাশের অন্যান্য অনেক কারখানা এই অঞ্চলের মানুষের কর্মসংস্থান প্রদান করে এবং উত্তর ভারতীয় শ্রমিকদের আকৃষ্ট করে।      শহরে কুন্দধাম সড়কে হাটসন এগ্রো প্লান্টও রয়েছে।
বাহরাইন জাতীয় ফুটবল দল
বাহরাইন জাতীয় ফুটবল দল (منتخب البحرين لكرة القدم, Bahrain national football team) হচ্ছে আন্তর্জাতিক ফুটবলে বাহরাইনের প্রতিনিধিত্বকারী পুরুষদের জাতীয় দল, যার সকল কার্যক্রম বাহরাইনের ফুটবলের সর্বোচ্চ নিয়ন্ত্রক সংস্থা বাহরাইন ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৬৮ সাল হতে ফুটবলের সর্বোচ্চ সংস্থা ফিফার এবং ১৯৫৭ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৬৬ সালের ২রা এপ্রিল তারিখে, বাহরাইন প্রথমবারের মতো আন্তর্জাতিক খেলায় অংশগ্রহণ করেছে; ইরাকের বাগদাদে অনুষ্ঠিত বাহরাইন এবং কুয়েতের মধ্যকার উক্ত ম্যাচটি ৪–৪ গোলে ড্র হয়েছে। বাহরাইন হচ্ছে ডাব্লিউএএফএফ চ্যাম্পিয়নশিপের বর্তমান চ্যাম্পিয়ন, যারা ২০১৯ সালে ইরাককে ১–০ গোলের ব্যবধানে পরাজিত করেছে।
২৪,০০০ ধারণক্ষমতাবিশিষ্ট বাহরাইন জাতীয় স্টেডিয়ামে মুহরবি দিলমুন নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় বাহরাইনের রাজধানী মানামায় অবস্থিত। বর্তমানে এই দলের ম্যানেজারের দায়িত্ব পালন করছেন এলিও সুসা এবং অধিনায়কের দায়িত্ব পালন করছেন আল মুহররকের মধ্যমাঠের খেলোয়াড় সাঈদ মুহাম্মদ জাফর।
বাহরাইন এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপে বাহরাইন এপর্যন্ত ৬ বার অংশগ্রহণ করেছে, যার মধ্যে সেরা সাফল্য হচ্ছে ২০০৪ এএফসি এশিয়ান কাপের চতুর্থ স্থান অর্জন করা, যেখানে তারা ইরানের কাছে ৪–২ গোলের ব্যবধানে পরাজিত হয়েছে।
সাঈদ মুহাম্মদ আব্বাস, মুহাম্মদ হুসাইন, ইসমাইল আব্দুললতিফ, ফাউজি আইশ এবং মুহাম্মদ আল রোমাইহির মতো খেলোয়াড়গণ বাহরাইনের জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ২০০৪ সালের সেপ্টেম্বর মাসে প্রকাশিত র‌্যাঙ্কিংয়ে বাহরাইন তাদের ইতিহাসে সর্বোচ্চ অবস্থান (৪৪তম) অর্জন করে এবং ২০০০ সালের মার্চ মাসে প্রকাশিত র‌্যাঙ্কিংয়ে তারা ১৩৯তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে বাহরাইনের সর্বোচ্চ অবস্থান হচ্ছে ৪৯ম (যা তারা ২০০০ সালে অর্জন করেছিল) এবং সর্বনিম্ন অবস্থান হচ্ছে ১৩৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
থিয়েন য়ি আ না
thumb|200px|পো নগর দেবী যাকে ভিয়েতনামি রীতি অনুসারে থিয়েন য়ি আ না বলে ডাকা হয়
থিয়েন য়ি আ না (Thiên Y A Na) একজন ভিয়েতনামি দেবী।  তিনি ভিয়েতনামি লোকধর্ম এবং মাতৃদেবী ধর্ম দাও মাউ-তে পূজিত হন। তিনি দেবী পো নগর বা ইয়ান পো নগর নামেও পরিচিত। এটি অনেকেই বিশ্বাস করেন যে থিয়েন য়ি আ না নামে পরিচিত দেবি আসলে চাম দেবী পো নগরের ভিয়েতনামীয় সংস্করণ, যার অর্থ "রাজ্যের দেবী"। ভিয়েতনামের চাম জনগণ ভারত দ্বারা অনেক বেশি প্রভাবিত হয়েছিল এবং এটি মনে করা হয় যে পো নগর ভারতীয় ভগবতী দেবীর বৈশিষ্ট্যযুক্ত। থিয়েন য়ি আ না দেবীর পূজা-অর্চনা ভিয়েতনামে বিশেষত মহিলাদের মধ্যে জনপ্রিয়। লেন দোং অনুষ্ঠানের মাধ্যমে তার উপাসনা করা হয়। সর্বশেষ বেশ কয়েক শতক ধরে তাকে উৎসর্গ করে বেশকিছু মন্দির ও মঠ নির্মিত হয়েছে।
উপাসনালয়
ভিয়েতনাম জুড়ে থিয়েন য়ি আ না 'কে উৎসর্গ করে নির্মিত অনেকগুলো মঠ ও মন্দির রয়েছে। এই মন্দিরগুলোর মধ্যে সর্বাধিক বিখ্যাত হল হুয়েতে অবস্থিত থিয়েন য়ি আ না মন্দির। মন্দিরটির অবস্থান হুং নদীর (Sông Hương, সুগন্ধি নদী) বাম তীরে এবং আধুনিক ন্যা চাংয়ের নিকটে পো নগর মন্দিরের কাছাকাছি।
নিরূপক
গণসমষ্ঠির কোনো বৈশিষ্টের ব্যাপারে কোনো সিদ্ধান্তে পৌছানোর জন্য পরিসংখ্যানে নিরূপকের ব্যবহার করা হয়। গণসমষ্ঠির সকল একক হতে উপাত্ত সংগ্রহ করা হলে এই বৈশিষ্টগুলো পরিমাপ করা সম্ভব। এই বৈশিষ্টগুলোর পরিমাপ সাধারণত অজানা থাকে। এদের বলা হয় পরামান। কিন্তু বাস্তবতার নিরিখে গণসমষ্ঠির সকল একক হতে উপাত্ত সংগ্রহ না করে সাধারণত নমুনার উপাত্তের উপর ভিত্তি করে এই সিদ্ধান্তে উপনীত হয় পরিসংখ্যানবিদগণ। তখন পরামানের মান নমুনার উপাত্তের উপর ভিত্তি করে নিরূপন করতে নমুনা তথ্যজমানের সাহায্য নেয়া হয়। এই নমুনা তথ্যজমানের মাধ্যমে পরামানকে একটি মাত্র সংখ্যা দ্বারা প্রকাশ করা হলে সেই পদ্ধতিকে বলা হয় বিন্দু নিরূপন, এবং সেই সংখ্যা বা বিন্দুকে নিরূপক বলে। এছাড়াও, একটি ব্যাপ্তির মাধ্যমে এই সংখ্যার নিরুপণ করা হলে সেই পদ্ধতিকে ব্যাপ্তি নিরুপণ বলে।
বহিঃসংযোগ
طرق التقدير
সাউথ পয়েন্ট স্কুল
সাউথ পয়েন্ট স্কুল যা সাউথ পয়েন্ট হাই স্কুল নামেও পরিচিত; কলকাতার প্রথম সমবায় শিক্ষাগত স্কুল। স্কুলটি ১৯৫৪ সালে চালু হয় তথা ১৯৬০ সাল থেকে উচ্চ মাধ্যমিক স্তরে শিক্ষা প্রদান শুরু করে। কিছু সময় পর স্কুলটি দুটি ভবনে বিভক্ত হয় যায় এবং ১৯৮০ সালে সাউথ পয়েন্টের উচ্চ বিদ্যালয় বা হাই স্কুলটি বালিগঞ্জ প্লেসে স্থানান্তরিত হয়। সাউথ পয়েন্ট স্কুল পঠন পাঠনের দৃঢ় বুনিয়াদ এবং প্রভূত কৃতী প্রাক্তন ছাত্র-ছাত্রী বৃন্দের জন্য উল্লেখ্য। সাউথ পয়েন্ট স্কুল (জুনিয়র এবং সিনিয়র ডিভিশন দুটোই মিলিয়ে) বিশ্ব গিনেস বুক অফ রেকর্ডসে বিশ্বের বৃহত্তম শিক্ষাগত প্রতিষ্ঠান হিসেবে ১৯৮৪ সাল থেকে ১৯৯৩ সাল পর্যন্ত নিজের জায়গা করে নেয়।  এম.পি বিড়লা গ্রুপের বিদ্যমান সাউথ পয়েন্ট স্কুলে - যা কিছুদিন আগে পর্যন্ত আর.এস. লোধা দ্বারা পরিচালিত ছিল - প্রায় ১৩,৫০০-এর চেয়েও বেশি ছাত্র-ছাত্রীরা অধ্যয়ন করে এজন্যেই এটি বিশ্বের দ্বিতীয় বৃহত্তম স্কুল বলে মনে করা হয়েছে।
ভবিষ্যতে, সাউথ পয়েন্ট গ্রুপের কলকাতা শহরে রাজারহাট ও রুবি জেনারেল হাসপাতালের মাঝামাঝি একটি তৃতীয় অনুরূপ ক্ষমতার ইনস্টিটিউট স্থাপনের পরিকল্পনাও রয়েছে।
স্কুল-ঘর বা হাউস
নিচে, সাউথ পয়েন্ট স্কুলের বিভিন্ন ঘর বা হাউস ও তাদের নিজ-নিজ রঙের উল্লেখ করা হয়েছে:
আইয়োতে অগ্ন্যুৎপাত
ভয়েজার ১ ফ্লাইবাইয়ের অব্যবহিত পূর্বে ভবিষ্যদ্বাণী করে বলা হয়েছিল যে, উপগ্রহটির অস্বাভাবিক কক্ষীয় উৎকেন্দ্রিকতার ফলে সৃষ্ট জোয়ার-সংক্রান্ত তাপায়নই আইয়োর অগ্ন্যুৎপাতের তাপের উৎস। এই ঘটনা পৃথিবীর অভ্যন্তরীণ তাপায়নের মতো নয়। পৃথিবীর ক্ষেত্রে তাপের উৎসটি প্রধানত তেজষ্ক্রিয় আইসোটোপ ক্ষয় ও উপচয়ের আদিম তাপ। কক্ষীয় উৎকেন্দ্রিকতার জন্য কক্ষপথে বৃহস্পতির নিকটতম ও বৃহস্পতি থেকে দূরতম অবস্থানে আইয়োর উপর বৃহস্পতির অভিকর্ষীয় টানের সামান্য তারতম্য ঘটে, যার ফলে জোয়ার-সংক্রান্ত স্ফীতিতেও পার্থক্য দেখা যায়। আইয়োর আকৃতিতে এই পার্থক্য উপগ্রহটির অভ্যন্তরভাগে উদ্ঘর্ষণ-জনিত তাপ সৃষ্টি করে। এই ধরনের জোয়ার-সংক্রান্ত তাপায়নের ঘটনা না ঘটলে আইয়ো সম্ভবত চাঁদের মতো একই আকার ও ভরের, ভূতাত্ত্বিকভাবে মৃত এবং অসংখ্য অভিঘাত খাদে পরিপূর্ণ একটি উপগ্রহে পরিণত হত।
আইয়োতে অগ্ন্যুৎপাতের ফলে শত শত আগ্নেয় কেন্দ্র ও বিস্তৃত লাভার বিন্যাস গড়ে উঠেছে, যার ফলে এই উপগ্রহটি হয়ে উঠেছে সৌরজগতে আগ্নেয় কার্যকলাপের দিক থেকে সর্বাপেক্ষা সক্রিয় বস্তু। এই উপগ্রহে অগ্ন্যুৎপাতের তিনটি পৃথক ধরন চিহ্নিত করা গিয়েছে। এই পার্থক্যগুলি উদ্গীরণের স্থিতিকাল, তীব্রতা, লাভা নিঃসরণের হার এবং উদ্গীরণ একটি আগ্নেয় গহ্বরের (প্যাটারা নামে পরিচিত) হচ্ছে কিনা তার উপর নির্ভরশীল। আইয়োতে বহু শত বা বহু সহস্র কিলোমিটার দীর্ঘ লাভার প্রবাহগুলি প্রধানত ব্যাসাল্টীয় উপাদানে গঠিত। পৃথিবীতে হাওয়াইয়ের কিলাওয়েয়া প্রভৃতি ঢালাকৃতি আগ্নেয়গিরিতে এই ধরনের লাভা দেখা যায়। আইয়োর অধিকাংশ লাভা ব্যাসাল্টের দ্বারা গঠিত হলেও অল্প কয়েকটি লাভা প্রবাহের উপাদান হিসেবে সালফার ও সালফার ডাইঅক্সাইডের অস্তিত্বের কথা জানা যায়। সেই সঙ্গে উদ্গীরণকালীন তাপমাত্রা সর্বাধিক 1600 K শনাক্ত করা হয়েছে, উচ্চ তাপমাত্রা-যুক্ত অতি-ম্যাফীয় সিলিকেট লাভার উদ্গীরণই যার ব্যাখ্যা হতে পারে।
আইয়োর ভূত্বকে ও তার পৃষ্ঠভাগে প্রচুর পরিমাণে গন্ধকীয় উপাদানের উপস্থিতির জন্য কোনও কোনও উদ্গীরণে সালফার, সালফার ডাইঅক্সাইড গ্যাস ও পাইরোক্লাস্টিক উপাদানকে মহাশূন্যে 500 km পর্যন্ত উৎক্ষিপ্ত হয়ে বৃহৎ ছত্রাকৃতি আগ্নেয় স্তম্ভ সৃষ্টি করতেও দেখা যায়। এই উপাদানগুলির দ্বারা পার্শ্ববর্তী অঞ্চলগুলি লাল, কালো ও/অথবা সাদা রঙে রঞ্জিত হয়ে যায় এবং আইয়োর সামঞ্জস্যহীন বায়ুমণ্ডল ও বৃহস্পতির বিস্তৃত চৌম্বকক্ষেত্রটিকে উপাদান যোগান দেয়। ১৯৭৯ সাল থেকে যে মহাকাশযানগুলি আইয়োর পাশ দিয়ে উড়ে গিয়েছে সেগুলির পর্যবেক্ষণে আইয়োর আগ্নেয় সক্রিয়তার ফলস্বরূপ উপগ্রহটির পৃষ্ঠভাগে অসংখ্য পরিবর্তন ধরা পড়েছে।
আবিষ্কার
১৯৭৯ সালের ৫ মার্চ তারিখে ভয়েজার ১ আইয়োকে অতিক্রম করার আগে পর্যন্ত এই উপগ্রহটি চাঁদের মতোই একটি মৃত জগৎ মনে করা হত। আইয়োর চারিধারে সোডিয়ামের মেঘ আবিষ্কৃত হওয়ায় মনে করা হয়েছিল যে উপগ্রহটি বাষ্পীভবনজাত পদার্থ দ্বারা গঠিত।
ভয়েজার ১ এর সামনে আসলে স্টান পেল, প্যাট্রিক ক্যাসেন, ও আর. টি. রেনল্ডস এর অগ্নুপাৎ, পৃষ্ঠ, এবং এর অভ্যান্তরীন সর্ম্পকে ধারণা দেন। left|thumb|Voyager 1 observation of Loki Patera and nearby lava flows and volcanic pits left|thumb|আইওর তাপমাত্রা মানচিত্র
খামার
খামার বলতে এমন একটি স্থাপনাকে বুঝানো হয় যেখানে কৃত্রিম ভাবে যেকোন উদ্ভিদ বা প্রাণীর প্রতিপালন ও রক্ষণাবেক্ষণের মাধ্যমে বাণিজ্যিক উদ্দেশ্য সাধন করা হয়। সাধারণত: গবাদী পশু এবং কিছু বাণিজ্যিক উদ্ভিদ ও প্রাণী এই প্রক্রিয়ায় উৎপাদন ও বিপণন করা হয়।।।
অঞ্চল ভিত্তিক উদাহরণ
বিশ্ব ব্যাপীই খামার প্রক্রিয়ায় পণ্য উৎপাদন ও বিপণন কার্য সম্পাদিত হয়। বিভিন্ন অঞ্চল ভিত্তিক এই প্রক্রিয়াটি ভিন্ন ভিন্ন হয়ঃ
উত্তর আমেরিকা
যুক্তরাষ্ট্র এবং কানাডাতে গম, বার্লি, ভুট্টা প্রভৃতি চাষ করা হয় খামার প্রক্রিয়ায়। এছাড়াও গবাদী পশু, বিশেষত: গরু এবং শুয়োর পালন করা হয়।
বাংলাদেশ
কৃষিভিত্তিক সমাজ ব্যবস্থা বলে বাংলাদেশে বিভিন্ন ধরনের খামার গড়ে উঠেছে; যেমন: ডেইরি খামার রয়েছে ৪৭,৭১০টি, পোলট্রি খামার, হাঁসের খামার, ঘুঘুর খামার, কুমিরের খামার, মৌমাছির খামার, মৎস্য খামার, কাঁকড়ার খামার, ঝিনুকের খামার, হরিণের খামার, প্রভৃতি রয়েছে।
বিউটানল
বিউটানল (বিউটাইল অ্যালকোহল নামেও পরিচিত) হলো একটি চার-কার্বন বিশিষ্ট অ্যালকোহল, এর রাসায়নিক সংকেত C4H9OH। এটি একটি সরল-শিকল প্রাথমিক অ্যালকোহল থেকে তৃতীয় শাখা-শিকল অ্যালকোহল পর্যন্ত পাঁচটি আইসোমেরিক কাঠামোয় (চারটি কাঠামোগত আইসোমার) ঘটে; সকল বিউটাইল বা আইসোবিউটাইল গ্রুপ হাইড্রোক্সিল গ্রুপের সাথে সংযুক্ত (কখনো কখনো BuOH, n-BuOH, i-BuOH, এবং t-BuOH হিসাবে বর্ণনা করা হয়)। এগুলি হলো n-বিউটানল, ২ স্টেরিওআইসোমার সেক-বিউটানল, আইসোবিউটানল এবং টার্ট-বিউটানল । বিউটানল মূলত দ্রাবক হিসাবে, রাসায়নিক সংশ্লেষণের মধ্যবর্তী হিসাবে এবং জ্বালানী হিসাবে ব্যবহৃত হয়। কখনো কখনো জৈবিকভাবে উৎপাদিত হলে একে বায়োবিউটানল এবং পেট্রোলিয়াম থেকে উৎপাদিত হলে একে পেট্রোবিউটানল বলে; এই দুটি নাম একই পদার্থকে বোঝায় তবে তাদের পৃথক উৎসকে বৈশিষ্ট্যমন্ডিত করে।
আইসোমার
বিউটানল বলতে সাধারণত প্রান্তিক কার্বনের সাথে অ্যালকোহল কার্যকরী মূলক যুক্ত সরল শিকল আইসোমারকে বোঝায়, এটি এন-বিউটানল বা ১-বিউটানল নামেও পরিচিত। সরল শিকলের অভ্যন্তরীণ কার্বনের সাথে অ্যালকোহল মূলক যুক্ত হলে আইসোমারটিকে সেক-বিউটানল বা ২-বিউটানল বলে। প্রান্তিক কার্বনে অ্যালকোহল মূলক এবং একটি শাখাযুক্ত আইসোমার হল আইসোবিউটানল বা ২-মিথাইল-১-প্রোপানল এবং অভ্যন্তরীণ কার্বনে অ্যালকোহল ও শাখাযুক্ত আইসোমার হল টার্ট-বিউটানল বা ২-মিথাইল-২-প্রোপানল।
বিউটানল আইসোমারের ভিন্ন ভিন্ন গলনাঙ্ক এবং স্ফুটনাঙ্ক রয়েছে। এন-বিউটানল এবং আইসোবিউটানল এর সীমিত দ্রবণীয়, সেক-বিউটানল যথেষ্ট পরিমাণে দ্রবণীয়, যেখানে টার্ট-বিউটানলের গলনাঙ্কের উপরে টার্ট-বিউটানল পানির সাথে মিশ্রণীয়। হাইড্রোক্সিল গ্রুপ অণুর মেরুত্ব তৈরি করে পানিতে দ্রবণীয়তা বৃদ্ধি করে, যেখানে দীর্ঘ হাইড্রোকার্বন শিকল মেরুতা প্রশমিত করে এবং দ্রবণীয়তা হ্রাস করে।
বিষাক্ততা
অনেক অ্যালকোহলের মতো বিউটানলও বিষাক্ত বলে মনে করা হয়। এটি পরীক্ষায় প্রাণীদের উপর একক ডোজ পরীক্ষা করে বিষক্রিয়ার পরিমান কম পাওয়া যায় এবং এটি প্রসাধনীতে ব্যবহারের জন্য যথেষ্ট নিরাপদ হিসাবে বিবেচিত হয়। ত্বকের সাথে বারবার অতিরিক্ত সংস্পর্শের ফলে অন্যান্য ছোট-শিকল অ্যালকোহলের মতো কেন্দ্রীয় স্নায়ুতন্ত্রের বিষণ্নতার কারণ হতে পারে। সংস্পর্শের কারণে তীব্র চোখ জ্বালা এবং ত্বকের মাঝারি ক্ষয় হতে পারে। মূল বিপদ অ্যালকোহলের বাষ্পের দীর্ঘায়িত সংস্পর্শ থেকে শুরু হয়। চরম মাত্রায় এটির কারণে কেন্দ্রীয় স্নায়ুতন্ত্রের মারাত্মক ক্ষতি এমনকি মৃত্যুও হতে পারে। বেশিরভাগ পরিস্থিতিতে দ্রুত কার্বন ডাই অক্সাইড দিয়ে বিউটানল শোষণ করা হয়। এর কারণে ডিএনএ ক্ষতিগ্রস্ত হয়েছে বা ক্যান্সার হয়েছে এমন কোন প্রমাণ পাওয়া যায়নি।
অন্যান্য ব্যবহার
বিউটানল বিভিন্ন ধরনের রাসায়নিক এবং টেক্সটাইল প্রক্রিয়াগুলিতে জৈব সংশ্লেষণে দ্রাবক হিসাবে এবং রাসায়নিক মধ্যবর্তী হিসাবে ব্যবহৃত হয়। এটি রঙ লঘু করতে এবং অন্যান্য আবরণ ব্যবহারে দ্রাবক হিসাবে ব্যবহৃত হয় যেখানে তুলনামূলকভাবে ধীরে ধীরে বাষ্পীভবনীয় সুপ্ত দ্রাবক পছন্দ করা হয়, যেমন বার্ণিশ এবং পরিবেশ-সহায়ক এনামেলসমূহে। এটি হাইড্রোলিক এবং ব্রেক তরল পদার্থের উপাদান হিসাবেও ব্যবহৃত হয়।
বিংশ শতাব্দী থেকে ফ্রেস্কো পেইন্টিংয়ের টাটকা পলস্তারার শুষ্ক হওয়া প্রতিরোধের জন্য বিউটানলের ৫০% জলীয় দ্রবণ ব্যবহৃত হয়। পলস্তারাটি মসৃণভাবে প্রলেপ করার পরে দ্রবণটি সাধারণত ভেজা প্লাস্টারে স্প্রে করা হয় এবং কাজের সময়কাল বৃদ্ধি পায় ফলে ফ্রেস্কো ১৮ ঘণ্টা পর্যন্ত আঁকা যায়।
বিউটানল ২-বিউটক্সিইথানল সংশ্লেষণে ব্যবহৃত হয়। বিউটানলের একটি গুরুত্বপূর্ণ ব্যবহার হল এক্রাইলিক অ্যাসিডের সাথে বিক্রিয়ক হিসাবে বাটাইল অ্যাক্রাইলেট উৎপাদন, এটি পানি ভিত্তিক এক্রাইলিক পেইন্টের প্রাথমিক উপাদান।
এটি সুগন্ধি দ্রব্যের ভিত্তি হিসাবেও ব্যবহৃত হয়, তবে এটির নিজস্ব একটি কড়া অ্যালকোহলীয় সুবাস রয়েছে।
বিউটানলের লবণ রাসায়নিক মধ্যবর্তক; উদাহরণস্বরূপ, টার্ট-বিউটানলের ক্ষারীয় ধাতব লবণগুলি টার্ট-বিউটক্সাইড।
উৎপাদন
১৯৫০ এর দশক থেকে মার্কিন যুক্তরাষ্ট্রের বেশিরভাগ বিউটানল বাণিজ্যিকভাবে জীবাশ্ম জ্বালানি থেকে উৎপাদিত হয়। সর্বাধিক প্রচলিত প্রক্রিয়া প্রোপিন (প্রোপাইলিন) দিয়ে শুরু হয়, যেটি হল হাইড্রোফর্মাইলেশন বিক্রিয়ার মাধ্যমে বিউটানাল গঠিত হয় পরে এটি থেকে হাইড্রোজেন হ্রাস করে ১-বিউটানল এবং/বা ২-বিউটানল তৈরি করা হয়। প্রোপাইলিন অক্সাইড উৎপাদের সহ-পণ্য হিসাবে প্রাপ্ত আইসোবিউটেন থেকে টার্ট-বিউটানল উৎপন্ন হয়।
ব্যাকটেরিয়া দ্বারা বায়োমাস গাঁজনের মাধ্যমেও বিউটানল উৎপাদিত হতে পারে। ১৯৫০ এর দশকের আগে বিউটানল উৎপাদনের জন্য ক্লোস্ট্রিডিয়াম এসিটোবিউটাইলিকাম শিল্পের গাঁজন হিসাবে ব্যবহৃত হত। বিগত কয়েক দশকের গবেষণার ফলাফলে দেখা গেছে অন্যান্য অণুজীব গাঁজনের মাধ্যমে বিউটানল তৈরি করতে পারে।
কেল্টিক রিনিউয়েবল কোম্পানি হুইস্কি উৎপাদনের বর্জ্য এবং নিম্ন-মানের আলু থেকে জৈববিউটানল তৈরি করে।
ভিলুপুরম
ভিলুপুরম বা ভিঝুপুরম হল   ভারতের তামিলনাড়ু রাজ্যের  একটি   পৌরসভা এবং ভিলুপুরম জেলার প্রশাসনিক সদর দফতর।
এটি অবস্থিত তিরুভান্নামালাই এর দক্ষিণ পশ্চিমে এবং কুড্ডালোর নলের   উত্তর-পশ্চিমে। শহরটি একটি প্রধান রেলওয়ে জংশন হিসাবে কাজ করে এবং জাতীয় সড়ক ৩২ এর মধ্য দিয়ে গেছে। আয়ের প্রধান উৎস কৃষি। ভারত সরকারের ২০১১ সালের আদমশুমারির তথ্য অনুসারে, ভিলুপুরামের জনসংখ্যা ছিল ৯৬,২৫৩  জন। এবং শহরের সাক্ষরতার হার ২০১১ সালের আদমশুমারি অনুসারে ৯০.১৬%।
১৯১৯ সালে, ভিলপুরমকে আনুষ্ঠানিকভাবে একটি পৌরসভা হিসাবে গঠন করা হয়েছিল, যা আজ ৪২টি ওয়ার্ড নিয়ে গঠিত, এটিকে ভিলুপুরম জেলার বৃহত্তম শহর এবং পৌরসভায় পরিণত করেছে।
ভূগোল
ভিঝুপুরম 11° 56' N 79° 29' E এ অবস্থিত। যা ভারতের সুদূর দক্ষিণ-পূর্ব অংশে, অবস্থিত চেন্নাইয়ের দক্ষিণে,  ত্রিচির উত্তরে,  সালেমের পূর্বে,  কুড্ডালোরের উত্তর পশ্চিমে,  পন্ডিচেরির পশ্চিমে বঙ্গোপসাগরের সমুদ্র উপকূল রয়েছে।
এই অঞ্চলে গ্রানাইট -সদৃশ জিনিস পরিবারের চাপ এবং তাপ দ্বারা গঠিত রূপান্তরিত শিলা রয়েছে। এছাড়াও পাললিক শিলাগুলির তিনটি প্রধান দল রয়েছে, কণার স্তর যা বিভিন্ন ভূতাত্ত্বিক সময়কালে বসতি স্থাপন করে। কালরায়ণ পাহাড় ফরেস্ট পার্ক পশ্চিমে এবং জিঞ্জি হিলস ফরেস্ট পার্ক  উত্তরে। থাটাগিরি মুরুগান মন্দিরটি প্রায়  দক্ষিণ-পূর্বে সেন্থামঙ্গলমে কোপ্পামপট্টির ভগবান শিব মন্দিরের সাথে  শহরের দক্ষিণ-পশ্চিমে।
জলবায়ু
যেহেতু শহরটি স্থলবেষ্টিত, তাই ভিলুপুরমের আবহাওয়া সাধারণত আর্দ্র এবং গরম থাকে। এটি জুলাই থেকে ডিসেম্বর পর্যন্ত বৃষ্টির জন্য বর্ষার উপর নির্ভর করে। গ্রীষ্মকাল খুব গরম, এবং তাপমাত্রা পর্যন্ত যেতে পারে ।  এর মধ্যে তাপমাত্রা সহ শীতকাল মাঝারি ভিলুপুরমে একটি গ্রীষ্মমন্ডলীয় জলবায়ু রয়েছে। শীতকালে, গ্রীষ্মের তুলনায় ভিলুপুররমে  অনেক কম বৃষ্টি হয়। কোপেন-গিগার জলবায়ু শ্রেণীবিভাগ অনুসারে এই জলবায়ুটিকে Aw/As হিসাবে বিবেচনা করা হয়।
গড় বার্ষিক তাপমাত্রা ভিলুপুরমে বার্ষিক গড় বৃষ্টিপাত  । সবচেয়ে শুষ্ক মাস হল মার্চ, যখন  বৃষ্টিপাত হয়। বছরে গড়ে  বৃষ্টিপাত হয়, সবচেয়ে বেশি অক্টোবরে। বছরের উষ্ণতম মাস মে, গড় তাপমাত্রা  । জানুয়ারিতে বছরের সর্বনিম্ন গড় তাপমাত্রা  ।
অঙ্কন
অঙ্কন বা রেখাঙ্কন বলতে এক ধরনের দৃশ্যকলাকে বোঝায় যেখানে শিল্পী বিবিধ উপকরণ ব্যবহার করে কাগজ বা অন্য কোনো দ্বিমাত্রিক মাধ্যমে রেখা বা দাগ টেনে চিত্র অঙ্কন করেন। অঙ্কন সামগ্রীর অন্তর্ভুক্ত উপকরণগুলি হল সিসার পেনসিল, কালি ও কলম, রং তুলি, মোম রংপেনসিল, রঙিন খড়ি, কাঠকয়লা, চক্ খড়ি, রংপেনসিল এবং নানা প্রকার রবার, মার্কার, লেখনী, নানাবিধ ধাতু (যেমন - সিলভারপয়েন্ট) ও বৈদ্যুতিন অঙ্কন। একটি অঙ্কন সামগ্রী অতি সামান্য পরিমাণ উপাদান নিঃসরণের মাধ্যমে কোনো তলে একটি দৃশ্যমান দাগের সৃষ্টি করে।অতি সাধারণভাবে ব্যবহৃত মাধ্যমটি হল কাগজ, যদিও অন্যান্য নানা বস্তু যেমন কার্ডবোর্ড, প্লাস্টিক, চামড়া, ক্যানভাস, এবং বোর্ড ব্যবহার করা হয়ে থাকে।অস্থায়ী অঙ্কন ব্ল্যাকবোর্ড, হোয়াইট বোর্ড অথবা যে কোনো কিছুর উপর করা হয়ে থাকতে পারে। এটি মানবসভ্যতার ইতিহাসের আদ্যোপান্ত থেকেই গণ অভিব্যক্তি প্রকাশের একটি জনপ্রিয় ও মৌলিক মাধ্যম। এটি ধারণাকে দৃশ্যের দ্বারা স্ংযোগের একটি অতিসরল অথচ অত্যন্ত কার্যকরী মাধ্যম। অঙ্কন সামগ্রীর বিস্তৃত লভ্যতা একে অতিসাধারণ শৈল্পিক কার্যকলাপে পরিণত করেছে।
এর শৈল্পিক রূপের বিষয়ে আরও বলা যায় যে অঙ্কন প্রায়শই বাণিজ্যিকভাবে ব্যবহৃত হয় চিত্রণ,অ্যানিমেশন,স্থাপত্য,যন্ত্রবিদ্যা ও প্রযুক্তিগত ক্ষেত্রে। একটি খালিহাতে কৃত অঙ্কন সাধারণত সম্পূর্ণ কার্য হিসেবে অভিপ্রেত নয় একে বলা হয়ে থাকে স্কেচ বা নকশা। প্রযুক্তিগত অঙ্কনে কার্যরত বা অভ্যস্ত শিল্পীকে বলা হয় খসড়াকার বা নকশাকার। বিষয়বস্তূু ১	পরিদর্শন ২	ইতিহাস ২।১	উল্লেখযোগ্য নকশাকার ৩	উপাদান সমূহ ৪	কৌশল ৫	স্বন ৬ আকৃতি ও অনুপাত ৭	পরিপ্রেক্ষিত ৮	কারুকার্য ৯	পদ্ধতি ১০	আরও দেখুন ১১	সূত্রাবলী ১২	অধিকতর পাঠ ১৩ বহিঃভূত স্ংযোগ
পরিদর্শন
দৃশ্যকলাগুলির মধ্যে অঙ্কন হল অভিব্যক্তি প্রকাশের অন্যতম প্রধান মাধ্যম।এটি সাধারনত কাগজ বা অন্য বস্তুর উপর রেখা দ্বারা চিহ্নিতকরণের বিষয়ে প্রাসঙ্গিক অপরপক্ষে বাস্তব বিশ্বে দৃশ্যের সঠিক উপস্থাপনা সমতল ক্ষেত্রের উপর অভিব্যক্ত করা হয়। ঐতিহ্যবাহী অঙ্কনগুলো হ্ত একবর্ণী অথবা অতি স্ব্ল্প বর্ণযুক্ত যেখানে আধুনিক রং পেনসিল দ্বারা কৃত অঙ্কনগুলো অঙ্কন ও চিত্রণের মধ্যবর্তী সীমা অতিক্রম বা অভিগমন করে। পাশ্চাত্যের পরিভাষা অনুযায়ী, অঙ্কন ও চিত্রণ সম্পূর্ণ স্বতন্ত্র, যদিও দুই ক্ষেত্রেই একই মাধ্যম প্রায়শই ব্যবহৃত হয়ে থাকে। শুষ্ক মাধ্যম যেমন চক, খড়ি অঙ্কনে ব্যবহৃত হয়ে থাকে।তুলি ও কলম দ্বারা তরল মাধ্যমেও অঙ্কন করা হয়।একই মাধ্যম উভয় ক্ষেত্রে অনুরূপভাবে সাহায্য করে, পূর্বপ্রস্তুত ক্যানভাস বা প্যানেলের উপর তরল রং প্রয়োগের দ্বারা সাধারণত অঙ্কন করা হয়, কিন্তু কিছু ক্ষেত্রে ওই মাধ্যমে পূর্বে খসড়া প্রস্তুত করে নেওয়া হয়।
শঙ্খচিল (চলচ্চিত্র)
শঙ্খচিল ভারতের জাতীয় চলচ্চিত্র পুরস্কারজয়ী নির্মাতা গৌতম ঘোষের সিনেমা। শঙ্খচিল ছবির মূল চরিত্রে অভিনয় করছেন পশ্চিমবঙ্গের অভিনেতা প্রসেনজিৎ চট্টোপাধ্যায় ও বাংলাদেশের কুসুম শিকদার। ১৯৪৭ সালের দেশভাগের প্রেক্ষাপটে গড়ে উঠেছে সিনেমাটির গল্প।
দৃশ্যপট
বাংলাদেশ-ভারত সীমান্তের এক জনপদের গল্প ‘শঙ্খচিল’। যেখানে এক ভূগোল শিক্ষক, তার স্ত্রী ও ছোট মেয়েকে কেন্দ্র করেই এগিয়ে যাবে ছবিটি। প্রকাশিত পোস্টারে দেখা যায়- অল্প গাছ-গাছালি ঘেরা একটি বনের ভেতর দিয়ে হাঁটছে এক যুবক। তার পরনে সাদা শার্টের সঙ্গে কালো প্যান্ট। যুবকের কাঁধে অজ্ঞান অবস্থায় রয়েছে একটি যুবতী। ১৯৪৭ সালের দেশভাগ এবং পরবর্তী সময়ে সীমান্তবর্তী এলাকার মানুষের সুখ-দুঃখের গল্প নিয়েই মূলত কাহিনী তৈরি হয়েছে এই চলচ্চিত্রের।
কাহিনী সংক্ষেপে
শঙ্খচিল, দেশের দক্ষিণ দিকের সীমান্তবর্তী গ্রামের মানুষের গল্প। দেশভাগ আর মানুষের ওপর সে ভাগাভাগির ভোগান্তি নিয়ে গল্প ডালপালা মেলেছে। শুনে ভীষণ জটিল বিষয় মনে হবে। বিষয় জটিলই, তবে পরিচালক গৌতম ঘোষ জটিল গল্প সরল করে বলায় দক্ষ । লালনকে নিয়ে মনের মানুষ আর শূন্য অঙ্ক দেখে একই রকম অনুভব হয়েছিল।
ছবি নির্মাণে তার বিষয় বেছে নেওয়া দেখেও অবাক হতে হয়। বিষয়ে বৈচিত্র্য থাকে। সে বৈচিত্র্যে সৃষ্টি হয় প্রথম মুগ্ধতা।
দেশভাগ, ধর্ম, হিন্দু-মুসলমান, সীমান্ত সবই দুধারি তলোয়ারের মতো। এ রকম বিষয় নিয়ে চলচ্চিত্র নির্মাণ শত রকমের ঝুঁকিতে পূর্ণ। দুটো দেশ, দুটো ধর্ম, আবেগ, অন্ত্যমিল, বিরোধ সবই উঠে এসেছে চলচ্চিত্রে। উঠে এসেছে মন্দ-ভালো অত্যন্ত সরল প্রবাহে। সে মন্দ-ভালোতে আনন্দ লাভ ও বেদনা বোধ হয়। পীড়িত করে কিন্তু মনে সামান্য আক্রান্তর অনুভব তৈরি করে না। ছবির শেষ পর্যন্ত এ অসাধারণত্ব অটুট থাকে। শঙ্খচিল, গৌতম ঘোষ—উভয়ই এত সব কারণেই বিশেষ।
বালই নদী
বালই নদী বাংলাদেশের উত্তর-পূর্বাঞ্চলের নেত্রকোণা ও কিশোরগঞ্জ জেলার একটি নদী। নদীটির দৈর্ঘ্য ৪৩ কিলোমিটার, গড় প্রস্থ ৪২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বালই নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৫৭।
উগ্রশ্রবা সৌতী
উগ্রশ্রবা সৌতী (उग्रश्रवस् सौती) বা উগ্রশ্রবা বা সৌতী বা সুত গোস্বামী হলেন পুরাণ সাহিত্যের পদকর্তা।
উগ্রশ্রবাকে মহাভারত, এবং শিব পুরাণ,  ভাগবত পুরাণ,  হরিবংশ,  ব্রহ্মবৈবর্ত পুরাণ, পদ্মপুরাণ সহ বেশ কয়েকটি পুরাণের কথক হিসেবে উল্লেখ করা হয়েছে, সাধারণত নৈমিষারণ্য বনে ঋষিদের জড়ো হওয়ার আগে সংঘটিত বর্ণনাগুলির সাথে। তিনি লোমহর্ষণ বা রোমহর্ষণের পুত্র,  এবং ব্যাসের শিষ্য।
কিংবদন্তি
মহাভারত মহাকাব্যটি উগ্রশ্রবা ও শৌনক এর মধ্যে কথোপকথন হিসাবে গঠিত। ঋষি বৈশম্পায়ন থেকে কুরু রাজা জনমেজয়ের কাছে ভারত রাজাদের ইতিহাসের বর্ণনা (ভারত) সৌতীর বর্ণনার মধ্যে নিহিত আছে। বৈশম্পায়নের বর্ণনায় (জয়) কুরু রাজা ধৃতরাষ্ট্রের কাছে সঞ্জয়ের কুরুক্ষেত্র যুদ্ধের বর্ণনা রয়েছে। এইভাবে মহাভারত কিংবদন্তির কাঠামোর মধ্যে কিংবদন্তি হিসেবে রয়েছে।
উগ্রশ্রবা প্রবর্তনের মাধ্যমে কিশোরী মোহন গাঙ্গুলীর মহাভারতের ইংরেজি অনুবাদ এইভাবে শুরু হয়: "লোমহর্ষণের পুত্র উগ্রশ্রবা, উপনাম সৌতী, পুরাণে সুপণ্ডিত, নম্রতার সাথে, একদিন কঠোর ব্রতের মহান ঋষিদের কাছে এসে স্বাচ্ছন্দ্যে বসেছিলেন, যিনি কুলপতি নামে শৌনকের বারো বছরের যজ্ঞে যোগ দিয়েছিলেন, নৈমিষারণ্য বনে।"
- মহাভারত ১:১
বলরামের সাথে দ্বন্দ্ব
ভাগবত পুরাণ বলরামের সঙ্গে সৌতীর পিতা রোমহর্ষণের বিরোধের বিবরণ দেয়। কুরুক্ষেত্র যুদ্ধের সময়, বলরাম বিভিন্ন পবিত্র স্থান পরিদর্শন করে তীর্থযাত্রা করছেন। যেমন, তিনি নৈমিষারণ্য বনে এসেছিলেন, যেখানে তিনি রোমহর্ষণকে উপস্থিত ঋষিদের কাছে পুরাণ বর্ণনা করতে দেখেন। রোমহর্ষণ ব্যতীত সকলেই বলরামকে হাতের তালুতে স্বাগত জানালেন। ক্রুদ্ধ বলরাম এক টুকরো কুসা ঘাস দিয়ে রোমহর্ষনকে হত্যা করেন। বলরাম রোমহর্ষণকে পুনরুজ্জীবিত করার প্রস্তাব দিয়েছিলেন, কিন্তু ঋষিরা জিজ্ঞাসা করেছিলেন, "হে বলরাম, দয়া করে দেখুন যে আপনার শক্তি এবং আপনার কুশ অস্ত্র, সেইসাথে আমাদের প্রতিশ্রুতি ও রোমহর্ষণের মৃত্যু, সবই অক্ষত আছে। বলরাম রোমহর্ষণের পুত্রকে পুরাণের বক্তা হতে দিয়ে এবং তাকে দীর্ঘায়ু, শক্তিশালী ইন্দ্রিয় ও সহনশীলতা দিয়ে পূর্ণ করেছিলেন।
আদ দিরাসাতুল ইসলামিয়া
আদ দিরাসাতুল ইসলামিয়া (الدراسات الإسلامية) দারুল উলুম দেওবন্দের শায়খুল হিন্দ একাডেমি থেকে প্রকাশিত একটি ভূতপূর্ব ত্রৈমাসিক আরবি ম্যাগাজিন। ১৯৮০ সালে সাইদ আহমদ আকবরাবাদীর ব্যবস্থাপনায় এটি প্রকাশিত হয়। এই ম্যাগাজিনের প্রথম সংখ্যায় ছিল একশত পৃষ্ঠা। অল্প সময়ের মধ্যে এটি পাঠকপ্রিয়তা অর্জন করে এবং ইসলামি শিক্ষা ও সংস্কৃতির প্রচার সহ প্রেস সার্কেলে এর পরিধি সম্প্রসারণে ভূমিকা পালন করে। কিন্তু সাইদ আহমদ আকবরাবাদীর মৃত্যুর পর এর প্রকাশনা বন্ধ হয়ে যায়।
মূল্যায়ন
এতে কোন সন্দেহ নেই যে এই পত্রিকাটি তার ধর্মীয় ও বুদ্ধিবৃত্তিক নিবন্ধের মাধ্যমে ইসলামিক চেতনা জাগ্রত করতে এবং ভারতে ইসলামি সংস্কৃতি ছড়িয়ে দিতে সাহায্য করেছে।
ইবন রুশদ আল-জাদ্দ
আবুল ওয়ালিদ মুহাম্মাদ ইবন আহমাদ ইবন আহমাদ ইবন রুশদ (১০৫৮-১১২৬ খৃষ্টাব্দ) ছিলেন একজন মালিকি মুসলিম আইনজ্ঞ। তাঁকে আল-জাদ্দ ("দাদা") নামে ডাকা হয়। তিনি ছিলেন বিখ্যাত মুসলিম দার্শনিক ইবন রুশদের দাদা।
কাউয়াঠুকরি
কাউয়াঠুকরি (Guayanese Arrowhead), (Sagittaria guayanensis) হচ্ছে জলজ উদ্ভিদ। এদের ফুল সাদা। ভিতরে পাপড়ির গোঁড়ার দিকে গাঢ় মেরুন। ফুল গন্ধ হীন। ফুল আনুমানিক ৪ সেঃমিঃ হতে ৫ সেমি আকৃতির। দেখতে খুব সুন্দর। ফল হয়, আকৃতিতে ২/৩ সেঃমিঃ। ফুল ফোটে আগস্ট হতে নভেম্বর পর্যন্ত। এদের পুরুষ এবং স্ত্রী ফুল হয়। স্কেপের আগার দিকে পুরুষ ফুল এবং নিচের দিকে উভলিঙ্গিক ফুল হয়—এ বৈশিষ্ট্য দেখে সহজেই কাউয়াঠুকরি শনাক্ত করা যায়। ১৯৬৯ সালে মার্কিন যুক্তরাষ্ট্রের লুইজিয়ানা থেকে প্রাপ্তির খবরের পূর্বে সেখানে অজানা ছিল।
লেনস্টার ফুটবল অ্যাসোসিয়েশন
লেনস্টার ফুটবল অ্যাসোসিয়েশন (Leinster Football Association; এছাড়াও সংক্ষেপে এলএফএ নামে পরিচিত) হচ্ছে আয়ারল্যান্ডের লেনস্টার ভিত্তিক একটি ফুটবল সংস্থা। এই সংস্থাটি ১৮৯২ সালে প্রতিষ্ঠিত হয়েছে। এটি বর্তমানে আয়ারল্যান্ড ফুটবল অ্যাসোসিয়েশনের সাথে সংযুক্ত রয়েছে। পূর্বে এটি মূলত বেলফাস্ট ভিত্তিক সংস্থা আইরিশ ফুটবল অ্যাসোসিয়েশনের সাথে সংযুক্ত ছিল, তবে আয়ারল্যান্ড বিভক্তির কারণে ১৯২১ সালে সংস্থাটি তা ত্যাগ করে ডাবলিন ভিত্তিক আয়ারল্যান্ড ফুটবল অ্যাসোসিয়েশনের সাথে সংযুক্ত হয়। এটি আয়ারল্যান্ড ফুটবল অ্যাসোসিয়েশনের সাথে নিবিড়ভাবে জড়িত এবং এমনকি তারা একই সদর দপ্তর ভাগাভাগি করে থাকে। এই সংস্থার সদর দপ্তর আয়ারল্যান্ডের রাজধানী ডাবলিনে অবস্থিত।
এই সংস্থাটি লেনস্টার জ্যেষ্ঠ কাপ, লেনস্টার জ্যেষ্ঠ লীগের মতো প্রতিযোগিতার পাশাপাশি বেশ কয়েকটি কনিষ্ঠ এবং যুব দলের লীগ এবং কাপ প্রতিযোগিতার কার্যক্রম নিয়ন্ত্রণ করে। বর্তমানে লেনস্টার ফুটবল অ্যাসোসিয়েশনের সভাপতির দায়িত্ব পালন করছেন জিম মরলি এবং সাধারণ সম্পাদকের দায়িত্ব পালন করছেন পিটার ডয়েল।
আবদুর রব (দ্ব্যর্থতা নিরসন)
আবদুর রব বলতে বোঝানো যেতে পারে:
ফিলিপনগর ইউনিয়ন
ফিলিপনগর ইউনিয়ন বাংলাদেশের খুলনা বিভাগের কুষ্টিয়া জেলার অন্তর্গত দৌলতপুর উপজেলার একটি ইউনিয়ন পরিষদ। এটি ৮৪.৫৬ কিমি২ (৩২.৬৫ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩০,৯২০ জন। ইউনিয়নটিতে মোট গ্রামের সংখ্যা ১৩টি ও মৌজার সংখ্যা ৮টি।